
Projektas

BEBRAVIEČIŲ ARDYMO VALSTYBEI NUOSAVYBĖS TEISE PRIKLAUSANČIUOSE MAGISTRALINIUOSE MELIORACIJOS GRIOVIUOSE DARBŲ
PIRKIMO SUTARTIS

	2026 m.         mėn.      d. Nr.

Lazdijai



Lazdijų rajono savivaldybės administracija, įstaigos kodas 188714992, adresas: Vilniaus g. 1, 67106 Lazdijai, toliau Sutartyje – „Užsakovas“, atstovaujama direktorės Šarūnės Dumbliauskienės ir   .............................., įmonės kodas ......................., adresas: .............................., toliau Sutartyje – „Rangovas“, atstovaujama .............................., veikianti pagal .................., abi kartu toliau vadinamos „Sutarties šalimis“, o kiekviena atskirai – „Šalimi“, sudarė bebraviečių ardymo valstybei nuosavybės teise priklausančiuose magistraliniuose melioracijos grioviuose darbų sutartį (toliau – „Sutartis“):

I. SUTARTIES OBJEKTAS IR DALYKAS

1. Sutarties objektas - bebraviečių ardymo valstybei nuosavybės teise priklausančiuose magistraliniuose melioracijos grioviuose darbų (toliau – Sutarties darbai) bei visų šių darbų rezultatų perdavimas Užsakovui. Sutarties objekto apibūdinimas:
1.1. Bebraviečių ardymo valstybei nuosavybės teise priklausančiuose magistraliniuose melioracijos grioviuose darbai atliekami pagal Užsakovo pateiktas darbų vietų schemas.
2. Sutarties dalykas – šioje Sutartyje nustatytomis sąlygomis Rangovas savo medžiagomis, jėgomis ir rizika įsipareigoja atlikti Sutarties darbus bei perduoti Sutarties darbų rezultatą Užsakovui šioje Sutartyje nustatytomis sąlygomis, terminais ir tvarka.
3. Sutarties darbų atlikimo vieta – Lazdijų rajono savivaldybės teritorija.
4. Vykdydamos šią Sutartį, Šalys vadovaujasi LR civiliniu kodeksu, šios sutarties nuostatomis, kitais galiojančiais teisės aktais.
5. Rangovas Sutarties darbus atlieka savo jėgomis, medžiagomis ir darbo priemonėmis. Įrangos sugadinimo ir nelaimingų atsitikimų darbe rizika, atliekant Sutarties darbus, tenka Rangovui iki teisės aktų nustatyta tvarka darbų priėmimo - perdavimo akto pasirašymo dienos.
6. Sutarties sąlygos sutarties galiojimo laikotarpiu negali būti keičiamos, išskyrus Lietuvos Respublikos viešųjų pirkimų įstatymo 89 straipsnyje nustatytas išimtis.
7. Sutartis sudaryta atsižvelgiant į tai, kad Rangovas turi šiai sutarčiai vykdyti reikalingas licencijas, yra darbų srities specialistas ir turi patirties, reikalingos šios sutarties įsipareigojimams įvykdyti, taip pat turi žinių, kurias pagal įstatymą privalo turėti Rangovas.
8. Bebraviečių ardymo valstybei nuosavybės teise priklausančiuose magistraliniuose grioviuose darbai finansuojami Lazdijų rajono savivaldybės aplinkos apsaugos rėmimo specialiosios programos lėšomis.

II. SUTARTIES DARBŲ KAINA

9. Sutarčiai taikoma fiksuoto įkainio kainodara. Fiksuoto įkainio darbams dydžiai nurodomi 12 punkte. Sutarties vertė iki ......................... Eur (......................... eurų) be PVM, kuri lygi maksimaliai pirkimui skirtai lėšų sumai be PVM pirkimo dokumentuose ir sutartyje nurodytų darbų įsigijimui.
10. Į bendrą Sutarties kainą įeina visos išlaidos ir visi mokesčiai, taip pat ir PVM, kuris sudaro ...................... Eur (.................................). Bendra Sutarties kaina be PVM: .....................Eur (................................).
11. Sutarties 9 punkte nurodyta sutarties kaina yra vienintelis Užsakovo mokėtinas maksimalus atlyginimas Rangovui pagal sutartį.
12. Fiksuoto įkainio darbams ir išlaidoms dydžiai pagal pateiktą pasiūlymą:
	Eilės Nr.
	Darbų aprašymai
	Mato vnt.
	Preliminarus kiekis
	Preliminari vnt. kaina Eur be
PVM
	Preliminari viso kaina Eur be PVM

	1
	2
	3
	4
	5
	6=(4*5)

	1
	III grupės grunto kasimas (bebrų užtvankų ardymas) 0.4 m3 kaušo talpos ekskavatoriais, suverčiant į sankasą
	m3
	100,0 
	
	

	2
	III gr. grunto kasimas rank. būdu (bebrų užtvankų likučių ardymas) didesnio kaip 2 m pločio tranšėjose ir iki 5 m2 skersp. iškasose
	m3
	10,0 
	
	

	3
	Bebrų užtvankų medienos liekanų (neparankių ir reikalaujančių atsargumo) panešimas 10 m atstumu
	m3
	10,0
	
	

	4
	Bebrų užtvankos medienos, sąnašų išvežimas 10 km atstumu automobiliais-savivarčiais, pakraunant ekskavatoriais
	m3
	10,0
	
	

	5
	Griovių valymas įranga vienakaušiais ekskavatoriais su 0,4 m3 talpos kaušais
	m
	100,0
	
	

	6
	Grunto išlyginimas ekskavatoriaus kasimo vietoje
	m3
	100,0
	
	

	7
	Vamzdinės g/b vandens pralaidos išvalymas nuo sąnašų
	m3
	10,0
	
	

	Viso Eur be PVM:
	

	PVM:
	

	Viso Eur su PVM:
	



13. Į sutarties kainą įskaitomi visi Rangovui privalomi mokėti mokesčiai. Užsakovas neatlygins Rangovui jokių papildomų išlaidų, susijusių su bebraviečių ardymo valstybei nuosavybės teise priklausančiuose magistraliniuose melioracijos grioviuose darbų atlikimu ir neatliks jokių kitų mokėjimų viršijančių sutarties 9 punkte nurodytą bendrą sutarties kainą.
14. Atsiskaitymai vyksta eurais per Užsakovo ir Rangovo sąskaitas bankuose, nurodytas šioje Sutartyje. 
15. Darbų sutartyje nustatyta fiksuota darbų įkainių kainodara. Jeigu sutarties galiojimo metu, pasikeitus Lietuvos Respublikos teisės aktams, pasikeistų pridėtinės vertės mokesčio (toliau – PVM) tarifas, likutinė sutarties kaina (be PVM) dėl to nebus keičiama, o bus keičiama tik bendra sutarties kaina su PVM, t. y. didinama arba mažinama tiek, kiek padidėja ar sumažėja PVM tarifas. Perskaičiuojama tik iki PVM tarifo pasikeitimo neatliktų darbų dalies kaina.
16. Sutarties kainos/įkainio perskaičiavimas įforminamas papildomu rašytiniu susitarimu tarp Užsakovo ir Rangovo.
17. Mokėjimai atliekami eurais. Avansas nemokamas.
18. Apmokėjimas laikomas įvykdytu, kai pinigai patenka į Rangovo nurodytą sąskaitą.
19. Darbų kiekiai yra preliminarūs, Užsakovas gali nenupirkti visą planuojamų darbų kiekių arba susidarius nenumatytoms aplinkybėms, gali nupirkti didesnį kai kurių įkainių kiekį, tomis pačiomis sutartyje numatytomis sąlygomis (t. y. Užsakovas turi teisę (be atskiro Rangovo sutikimo) pirkti ne visą pirkimo dokumentuose (ir pirkimo sutartyje) numatytą darbų kiekį arba pirkti didesnį kiekį paslaugų negu numatyta pirkimo dokumentuose ar pirkimo sutartyje). Darbai vykdomi atsižvelgiant į turimą finansavimą.
Rangovas privalo visus darbus ir reikalingas medžiagas, transportavimą, mechanizmus įsiskaičiuoti į pateikiamus įkainius.
Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.

III. SUTARTIES - DARBŲ ATLIKIMO TERMINAI IR JŲ PERDAVIMAS

20. Sutarties vykdymo pradžia laikoma sutarties įsigaliojimo data.
21. Sutartis įsigalioja šalims ją patvirtinus įgaliotų atstovų parašais ir Rangovui pateikus sutarties įvykdymo užtikrinimą sutartyje numatyta tvarka ir galioja iki visiško įsipareigojimų pagal sutartį įvykdymo datos.
22. Bebraviečių ardymo valstybei nuosavybės teise priklausančiuose magistraliniuose melioracijos grioviuose darbai baigiami 2026 m. lapkričio 1 d.
23. Bebraviečių ardymo valstybei nuosavybės teise priklausančiuose magistraliniuose melioracijos grioviuose darbų pabaiga bus laikomas momentas, kai bus išardytos visos numatytos bebravietės ir pasirašytas galutinis rangos darbų perdavimo-priėmimo aktas.
24. Pastebėtų Sutarties darbų trūkumų ar defektų šalinimas neprailgina Sutarties darbų atlikimo termino.
25. Rangovas gali Sutarties darbus atlikti ankščiau numatytų terminų bei skaidyti į smulkesnius darbų atlikimo etapus, kurie nepažeistų nurodyto galutinio darbų atlikimo termino.
26. Sutarties darbai priimami pasirašant perdavimo–priėmimo aktus.
27. Darbai laikomi baigtais, šalims pasirašius galutinį atliktų darbų perdavimo ir priėmimo aktą.
28. Galutiniam darbų priėmimui-perdavimui - taikomos šio skyriaus nuostatos. Iki galutinio darbų priėmimo akto pasirašymo Rangovas savo sąskaita turi: visiškai pašalinti Užsakovo nurodytus darbų ar jų etapų trūkumus, pilnai ir tinkamai sutvarkyti darbų atlikimo vietą ir aplinkines teritorijas, kurios buvo naudotos Rangovo reikmėms, įskaitant šiukšlių ir pan. išgabenimą bei perduoti Užsakovui tinkamai užpildytą visą kitą dokumentaciją.

IV. ATSISKAITYMO TVARKA

29. Rangovas - priimtai Sutarties darbų daliai išrašo PVM sąskaitas – faktūras ir pateikia Užsakovui ne vėliau kaip per 5 (penkias) darbo dienas po priėmimo - perdavimo aktų pasirašymo dienos.
30. Vykdant sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis, išskyrus: 1) jeigu mobilizacijos, karo ir nepaprastosios padėties atvejais dėl „SABIS“ sistemos pažeidimų sąskaitų pateikti per sistemą negalima; 2) kai pirkimo sutartis sudaroma žodžiu. Visas išlaidas susijusias su dokumentų pateikimu per „SABIS“ sistemą apmoka Rangovas.
31. Už faktiškai ir tinkamai atliktus darbus Užsakovas apmoka Rangovui pagal gautus ir tarpusavyje suderintus atsiskaitymo dokumentus (pažyma apie atliktus darbus, atliktų darbų aktai, kurie Užsakovui pateikiami popieriniame variante, PVM sąskaita faktūra), kuriuose turi būti pilnai nurodytas Užsakovo pavadinimas, Rangovo pavadinimas, akto surašymo data, objekto pavadinimas, paslaugų sutarties numeris. Aktai turi būti antspauduoti bei pasirašyti Rangovo.
32. Už atliktus Sutarties darbus Užsakovas įsipareigoja mokėti per 30 (trisdešimt) kalendorinių dienų po to, kai: - Rangovas pateikia Užsakovui sąskaitą-faktūrą.
33. Užsakovas visiškai su Rangovu atsiskaito galutinai užbaigus ir priėmus Rangovo atliktus Sutarties darbus, įskaitant ir defektų, nustatytų priimant bebraviečių ardymo valstybei nuosavybės teise priklausančiuose magistraliniuose melioracijos grioviuose darbus, pašalinimą, nuostolių, jei tokių buvo, kompensavimą, bei gavus galutinį darbų perdavimo – priėmimo aktą.
34. Galutinis Sutarties darbų priėmimas ir atsiskaitymas už juos įforminamas Šalių pasirašytu galutiniu darbų perdavimo – priėmimo aktu, kai užbaigiami visi Sutarties darbai bei padaromas paskutinis apmokėjimas Rangovui už atliktus Sutarties darbus. Šiuo aktu Šalys konstatuoja, kad visi jų sutartiniai įsipareigojimai yra tinkamai įvykdyti, atlikti Sutarties darbai yra perduoti bei priimti ir už juos apmokėta, o Šalys viena kitai neturi jokių pretenzijų.

V. UŽSAKOVO TEISĖS IR PAREIGOS

35. Užsakovas turi teisę:
35.1. bet kuriuo metu kontroliuoti ir tikrinti Rangovo atliekamų darbų eigą ir kokybę, Rangovo naudojamų medžiagų ir įrengimų kokybę pagal galiojančiuose normatyviniuose dokumentuose jų kokybei nustatytus reikalavimus; 
35.2. duoti nurodymus Rangovui ir reikalauti jų vykdymo, jei Sutarties darbų atlikimo eigoje atsiliekama nuo Grafiko ar sistemingai pažeidžiami prisiimti pagal Sutartį įsipareigojimai;
35.3. Naudotis kitomis teisės aktuose numatytomis Užsakovo teisėmis.
36. Užsakovas įsipareigoja:
36.1. laiku priimti kokybiškai atliktus Sutarties darbus, sumokėti Rangovui Sutartyje numatytomis kainomis, tvarka ir sąlygomis; 
36.2. suteikti Rangovui visą turimą informaciją ir (arba) dokumentus, kurie reikalingi šiai Sutarčiai vykdyti. Sutartį įvykdžius, Užsakovo reikalavimu visi dokumentai grąžinami Užsakovui. Dokumentų perdavimas įforminamas raštu;
36.3. prieš bebraviečių ardymo valstybei nuosavybės teise priklausančiuose magistraliniuose grioviuose darbų pradžią perduoti Rangovui reikalingus leidimus, bei kitus dokumentus (suderinimus su suinteresuotomis institucijomis), priklausančius pateikti pagal Užsakovo kompetenciją.

VI. RANGOVO TEISĖS IR PAREIGOS

37. Rangovas įsipareigoja:
37.1. sutarties darbų metu pabloginęs inžinerinių komunikacijų (melioracijos įrenginių, elektros linijų), kelių dangų stovį ir padaręs žalą tretiesiems asmenims, savo lėšomis pašalinti atsiradusius defektus ir atlyginti žalą;
37.2. sutarties darbus atlikti kokybiškai, laikantis MTR normų ir taisyklių, standartų;
37.3. sutarties vykdymo metu visus iškilusius klausimus derinti su Užsakovo atstovu;
37.4. tuo atveju, jeigu vėluoja šioje Sutartyje numatytų darbų atlikimo terminai, Rangovas privalo raštiškai apie tai informuoti Užsakovą ir nedelsdamas nurodyti konkrečias priežastis bei nurodyti darbų atlikimo terminų pažeidimo pašalinimo priemones; vykdydamas darbus ir su tuo susijusius veiksmus, Rangovas privalo laikytis visų Sutartyje nustatytų terminų;
37.5. rangovas visą darbų vykdymo laikotarpį turi turėti įdiegtą ir veikiančią aplinkos apsaugos vadybos sistemą pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.
37.6. paskirti darbų vadovą, atsakingą už darbus ir turintį teisę pagal Lietuvos Respublikos teisės aktus vadovauti darbams;
37.7. nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Sutarties darbus ir ištaisyti defektus, nustatytus iki darbų perdavimo Užsakovui ir (ar) per garantinį laikotarpį;
37.8. darbų vykdymui naudoti įrengimus, atitinkančius jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir įrenginius;
37.9. vykdyti visus teisėtus Užsakovo nurodymus. Jei Rangovas mano, kad Užsakovo nurodymai viršija sutarties reikalavimus, jis per 5 kalendorines dienas nuo tokio nurodymo gavimo dienos pateikia motyvuotą atsisakymą, rekomenduodamas Užsakovui tolesnę veiksmų eigą;
37.10. atliekant bebraviečių ardymo darbus valstybei nuosavybės teise priklausančiuose magistraliniuose melioracijos grioviuose, sugadinus (sulaužius ar kt. pažeidus) valstybei ir savininkams nuosavybės teise priklausančius melioracijos statinius, rangovas atstato savo lėšomis.
37.11. užtikrinti saugų darbą, gaisrinę saugą ir aplinkos apsaugą bei tinkamas darbo higienos sąlygas darbų vietoje, kaip to reikalauja Lietuvos Respublikos darbuotojų saugos ir sveikatos įstatymas, kiti teisės aktai, taip pat gretimos aplinkos apsaugą, greta darbų vietos dirbančių ar judančių žmonių apsaugą nuo darbų keliamo pavojaus;
37.12. pranešti apie darbų užbaigimą ne vėliau kaip prieš dvi savaites iki darbų įvykdymo, prašant organizuoti jų priėmimą;
37.13. darbų atlikimui, esant reikalui, gauti leidimus arba sutikimus atlikti darbus apsauginėse zonose (elektros tinklų, ryšių linijų, magistralinių vamzdynų), eksploatuojamose kelių ruožuose, nutiestų požeminių komunikacijų vietose ir kt.;
37.14. saugoti Užsakovo komercines paslaptis bei kitą konfidencialią informaciją, susijusią su šios Sutarties vykdymu;
37.15. sudaryti sąlygas Užsakovui bet kuriuo metu tikrinti Sutarties darbų atlikimo eigą ir kokybę;
37.16. keisti nurodytus darbų vadovus tik gavus Užsakovo išankstinį raštišką sutikimą;
37.17. per 10 (dešimt) darbo dienų po Sutarties įsigaliojimo dienos pateikti Sutarties darbų vykdymo grafiką (mėnesiais). Grafiko korekcija galima tik esant rašytiniam Užsakovo sutikimui. Visi Rangovo pateikti ir su Užsakovu suderinti kalendoriniai Sutarties darbų vykdymo grafikai yra laikomi neatsiejama šios Sutarties dalimi; 
37.18. Rangovas privalo būti lojalus Užsakovui, teikti konsultacijas ir sprendinius, kurių pagrindu būtų siekiama išvengti bet kokių Sutarties darbų atlikimo trūkumų;
37.19. Informuoti Užsakovą apie atliktų darbų etapus bei apie atliktų Darbų priėmimo – perdavimo datą bei pateikti Užsakovui atliktų Darbų perdavimo – priėmimo aktus, išrašyti sąskaitas – faktūras. Užsakovui paprašius papildomos informacijos, per 3 (tris) darbo dienas raštu pranešti apie darbų eigą bei rezultatus, pateikti kitą su darbų vykdymu susijusią informaciją;
37.20. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
38. Rangovas garantuoja, kad priėmimo metu jo atlikti darbai atitiks Sutartyje nustatytas sąlygas, jie bus atlikti be klaidų, kurios panaikintų arba sumažintų jų vertę arba tinkamumą įprastam arba Sutartyje numatytam panaudojimui.
39. Rangovas turi teisę:
39.1.gauti Užsakovo apmokėjimą už tinkamai atliktus Sutarties darbus pagal Sutartyje nustatytas sąlygas ir tvarką;
39.2. keisti Užsakovo  nurodymus tik gavęs išankstinį raštišką Užsakovo sutikimą;
39.3. naudotis kitomis teisės aktuose numatytomis Rangovo teisėmis.

VII. SUBRANGA

40. Susitarimas, pagal kurį Rangovas dalį darbų patiki trečiajai šaliai yra laikoma subranga. Subrangos susitarimas nesukuria sutartinių santykių tarp subrangovo ir Užsakovo. Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus:
40.1. Rangovas, ketinantis pasinaudoti subrangovo paslaugomis, nurodo jo pavadinimą ir 
kiekvienam subrangovui perduodamų Sutartimi sulygtų Darbų dalį, išvardinant perduodamus Darbus:
(kiekvienam pasitelktam subrangovui Sutartis papildoma nauja eilute)
40.1.1. Subrangovas (Subrangovo pavadinimas, rekvizitai, kontaktinių asmenų 
duomenys), atliks šiuos konkrečius Darbus: _____. Subrangovai turi turėti teisę verstis ta veikla, kuri reikalinga numatytai veiklai įvykdyti ir šią teisę įrodančius dokumentus.
40.1.2. Subrangovų pasitelkimas nekeičia Rangovo atsakomybės dėl numatomos sudaryti 
Sutarties įvykdymo, todėl bet kokiu atveju Rangovas pilnai prisiima atsakomybę už subrangovų veiklą vykdant Sutartį.
41. Subrangovų keitimas:
41.1. Rangovas, prieš 5 darbo dienas raštu suderinęs su Užsakovu, gali Sutarties vykdymo 
metu pakeisti subrangovus, tačiau pakeisti subrangovai privalo būti ne žemesnės kvalifikacijos ir ne mažesnės patirties, kaip subrangovai, nurodyti Pasiūlyme.
41.2. Sutarties galiojimo metu subrangovų keitimas vietomis tarp Sutartyje numatytų 
subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
41.3. Jei Sutartyje keičiami subrangovai, kurių pajėgumais kvalifikacijai pagrįsti rėmėsi 
Rangovas, kartu su informacija apie naujus subrangovus turi būti pateikti naujo subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. Užsakovas reikalauja, kad naujo subrangovo kvalifikacija būtų ne žemesnė nei buvo reikalaujama pirkimo dokumentuose.
41.4. Tais atvejais, kai kvalifikacijai pagrįsti Rangovas nesiremia subrangovų pajėgumais, Užsakovas netikrina šių subrangovų pašalinimo pagrindų. 
41.5. Keičiamu ar naujai pasitelkiamu subrangovu negali būti viešojo pirkimo dalyvis ar pasiūlymą viešajame pirkime teikusios tiekėjų subjektų grupės partneris.
41.6. Pakeitus Sutartyje numatytus subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
41.7. Užsakovas gali atsiskaityti tiesiogiai su subrangovu ir (ar) kitu ūkio subjektu, vykdančiu Rangovo sutartines prievoles, nurodytu Sutartyje, jei subrangovas ir (ar) kitas ūkio subjektas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Rangovo ir subrangovo ir (ar) kito ūkio subjekto, kurioje aprašoma tiesioginio atsiskaitymo su subrangovu ir (ar) kitu ūkio subjektu tvarka. Rangovas turi teisę prieštarauti nepagrįstiems mokėjimams. Tiesioginio atsiskaitymo su subrangovais ir (ar) kitais ūkio subjektais galimybė nekeičia Rangovo atsakomybės dėl Sutarties įvykdymo.
41.8. Be raštiško Užsakovo sutikimo pasitelkti kitus, nei konkurso pasiūlyme nurodyti 
subrangovai, draudžiama.

VIII. ŠALIŲ ATSAKOMYBĖ

42. Rangos darbų vykdymo laikotarpiu Rangovas atsako už bet kokią žalą, kuri padaroma darbams iki tinkamai atliktų visų šioje Sutartyje numatytų darbų perdavimo – priėmimo.
43. Rangovas atsako už bet kokią žalą, kuri tiesiogiai arba netiesiogiai dėl darbų trūkumų ar jų atitaisymo buvo padaryta Užsakovui, trečiajai šaliai ar jų turtui. 
44. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus moka 0,02 % dydžio delspinigius nuo neapmokėtų darbų kainos už kiekvieną uždelstą dieną.
45. Rangovas, neužbaigęs Sutarties darbų Sutartyje numatytu laiku, taip pat nesilaikant pagal darbų vykdymo grafiką darbų atlikimo terminų, moka Užsakovui 0,02 % dydžio delspinigius nuo bendros sutarties kainos be PVM už kiekvieną pavėluotą dieną.
46. Jei apskaičiuoti delspinigiai viršija 10 % sutarties vertės, Užsakovas gali, prieš tai įspėjęs Rangovą:
46.1. išskaičiuoti delspinigių sumą iš Rangovo mokėtinų sumų;
46.2. nutraukti sutartį.
47. Darbų vykdymo metu, nepriklausomoms įstaigoms ar institucijoms, pripažinus Rangovo įdiegtą aplinkos apsaugos vadybos sistemą negaliojančia, ar Rangovui nesilaikant aplinkos apsaugos vadybos sistemoje nustatytų reikalavimų, Užsakovas turi teisę nutraukti šią Sutartį.
48. Tuo atveju, jeigu Užsakovas turi pagrindą remtis šios Sutarties pažeidimu ar netinkamu jos vykdymu, jis turi teisę sulaikyti Rangovui mokamų sumų ar jų dalies mokėjimą, kol padaryti pažeidimai bus pašalinti.
49. Jeigu Sutartis nutraukiama dėl Šalies kaltės, ji kitai Šaliai privalo atlyginti dėl to jos patirtus nuostolius.
IX. GARANTIJOS

50. Užsakovas reikalauja, kad Sutarties įvykdymas būtų užtikrinamas banko garantija arba draudimo kompanijos laidavimo raštu (pateikiant jį kartu su laidavimo draudimo liudijimu (polisu) ir mokėjimo pavedimu). Užtikrinimo dydis – 5 % nuo šios sutarties 9 punkte nurodytos kainos be PVM.
51. Sutarties įvykdymo garantija turi būti pateikiama ne vėliau kaip per 5 (penkias) darbo dienas po Sutarties pasirašymo ir turi galioti visą Sutarties galiojimo laiką. 
52. Sutarties įvykdymo garantija, Rangovui paprašius, grąžinama pasibaigus jos galiojimo laikui arba nutraukus Sutartį ir įvykdžius visus įsipareigojimus pagal Sutartį.

X. GINČŲ NAGRINĖJIMO TVARKA

53. Visos pretenzijos ir nesutarimai, kylantys tarp šalių iš Sutarties arba kitų su ja susijusių teisinių santykių, sprendžiami derybose. 
54. Kilus ginčui Šalis raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 10 (dešimt) kalendorinių dienų. Ginčas turi būti išspręstas per 20 (dvidešimt) kalendorinių dienų nuo derybų pradžios. 
55. Jeigu Šalims nepavyksta ginčo išspręsti derybų keliu per 20 (dvidešimt) kalendorinių dienų, arba kuri nors Šalis laiku neatsako į pasiūlymą ginčą spręsti derybomis, kita Šalis turi teisę, raštu informavusi kitą Šalį, kreiptis į Lietuvos Respublikos teismą Civilinio proceso kodekso nustatyta tvarka. 
56. Visoms pretenzijoms, nesutarimams ar ginčams, kylantiems tarp šalių iš Sutarties arba kitų su ja susijusių teisinių santykių, taikoma Lietuvos Respublikos teisė.
57. Jeigu kurios nors šios Sutarties sąlygos paskelbiamos negaliojančiomis, kitos Sutarties sąlygos lieka ir toliau galioti.
XI. ŠALIŲ PATVIRTINIMAI

58. Rangovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Rangovo įsipareigojimus. 
59. Užsakovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Užsakovo įsipareigojimus. 
60. Rangovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.

XII. NEKOKYBIŠKAI (NETINKAMAI) ATLIKTOS PASLAUGOS, DARBAI

61. Jeigu Rangovas atliko Sutarties darbus pažeisdamas Sutartyje numatytas sąlygas, nesilaikė normatyvinių dokumentų ir kitų teisės aktų reikalavimų, Užsakovas turi teisę reikalauti, kad Rangovas:
61.1. nedelsiant sustabdytų ir (ar) nutrauktų Sutarties darbų atlikimą arba
61.2. neatlygintinai pagerintų atliekamų Sutarties darbų kokybę, arba
61.3. neatlygintinai ištaisytų netinkamai atliktus Sutarties darbus, arba
61.4. atlygintų Užsakovui Sutarties darbų trūkumų šalinimo išlaidas.
62. Jeigu per Užsakovo nurodytus terminus Rangovas nepradeda taisyti nekokybiškai atliktų Sutarties darbų, Užsakovas gali sulaikyti mokėjimus ir (arba) ištaisyti nekokybiškai atliktus darbus, paslaugas trečiųjų šalių pagalba arba savo jėgomis ir išskaičiuoti dėl to patirtus nuostolius iš Rangovo. 
XIII. SUTARTIES NUTRAUKIMAS PRIEŠ TERMINĄ
63. Užsakovas, prieš 30 (trisdešimt) kalendorinių dienų apie tai raštu pranešęs Rangovui, turi teisę vienašališkai nutraukti šią Sutartį, jeigu Rangovas nevykdo savo įsipareigojimų arba vykdo juos kitomis sąlygomis, negu buvo nurodęs savo pasiūlyme  ir pareikalauti iš Rangovo atlyginti Užsakovo patirtus nuostolius, jeigu:
63.1. Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus.
63.2. Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija.
63.3. Rangovas daugiau nei mėnesį vėluoja užbaigti Sutartyje numatytų darbų etapą pagal darbų pradžioje suderintą darbų vykdymo grafiką, išskyrus, kai vėluojama ne dėl Rangovo kaltės.
64. Po raštiško Užsakovo įspėjimo Rangovas neužtikrina darbų kokybės ar nevykdo kitų šios Sutarties sąlygų arba raštiškai perspėtas dar kartą jas pažeidžia.
65. Jei Užsakovas nevykdo savo sutartinių įsipareigojimų ir tai gali būti vertinama kaip esminis sutarties pažeidimas pagal Lietuvos Respublikos civilinio kodekso nuostatas, Rangovas gali nutraukti sutartį prieš 30 (trisdešimt) kalendorinių dienų raštu pranešęs Užsakovui.
66. Užsakovui arba Rangovui vienašališkai nutraukus Sutartį Rangovas privalo perduoti iki Sutarties nutraukimo datos atliktus darbus, Šalims pasirašant priėmimo – perdavimo aktą. Užsakovas privalo apmokėti už tinkamai atliktus darbus, iš mokėtinų sumų išskaičiuojant netesybas ir nuostolius, jeigu Sutartis nutraukiama dėl Rangovo kaltės.
67. Sutartis gali būti nutraukta raštišku šalių susitarimu.
68. Rangovas neturi teisės vienašališkai nutraukti Sutarties nesant pagrindo, nurodyto šioje Sutartyje arba Lietuvos Respublikos teisės aktuose. Be pagrindo nutraukus šią Sutartį Rangovas privalo Užsakovo reikalavimu sumokėti 10 (dešimt) procentų baudą nuo bendros Sutarties sumos su PVM.
XIV. NENUGALIMOS JĖGOS APLINKYBĖS

69. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
70. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d.  Lietuvos  Respublikos  Vyriausybės  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
71. Jei kuri nors sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 (tris) darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Rangovas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.
72. Rangovas patvirtina, kad jis nežino apie nenugalimos jėgos aplinkybes (force majeure), kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
73. Jeigu Sutarties šalis, kurią paveikė nenugalimos jėgos aplinkybės (force majeure), ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar šios Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos aplinkybių (force majeure) atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos aplinkybes (force majeure), įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

XV. KONFIDENCIALUMAS

74. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. 

XVI. KITOS SĄLYGOS

75. Jei viena iš šalių neįvykdo arba netinkamai įvykdo šioje Sutartyje numatytus įsipareigojimus, kaltoji šalis turi atlyginti Sutarties sąlygų nevykdymu arba netinkamu vykdymu kitai šaliai jos patirtus nuostolius.
76. Netesybų sumokėjimas pagal Sutartį neatleidžia Šalies nuo pareigos atlyginti nuostolius ir nuo Sutarties įsipareigojimų vykdymo.
77. Sutartyje numatyti sutarties pakeitimai atliekami raštu pasirašant papildomą susitarimą, kuris tampa neatsiejama sutarties dalimi.
78. Sutarties priedai yra neatskiriama šios Sutarties dalis.
79. Sutartis sudaryta lietuvių kalba dviem vienodą juridinę galią turinčiais egzemplioriais - po vieną egzempliorių kiekvienai Šaliai. 
80. Užsakovo rekvizitai: nurodyti XVII skyriuje.
81. Rangovo rekvizitai: nurodyti XVII skyriuje. 
82. Užsakovas raštu pateiktą laimėjusį pasiūlymą (išskyrus atvejus, kai pirkimo sutartis sudaroma žodžiu), raštu sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kuriai taikomi Lietuvos Respublikos Viešųjų pirkimų įstatymo 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo pirkimo sutarties ar preliminariosios sutarties sudarymo ar jų pakeitimo dienos, bet ne vėliau kaip iki pirmojo mokėjimo pagal jį pradžios, Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje.
83. Sutartis gali būti nutraukta vadovaujantis Lietuvos Respublikos viešųjų pirkimų įstatymo 90 straipsnio nuostatomis.
84. Vadovaujantis Lietuvos Respublikos viešųjų pirkimų įstatymo 87 straipsnio 2 dalies 12 punkto nuostatomis, už sutarties vykdymą atsakingas Lazdijų rajono savivaldybės administracijos –........................................ tel. +370 ..........................., el. paštas: ....................@lazdijai.lt, už sutarties ir pakeitimų paskelbimą, pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakinga Lazdijų rajono savivaldybės administracijos Teisės ir personalo skyriaus vyr. specialistė ................................ tel. +370 ........................., el. paštas: ...........................@lazdijai.lt
85. Vykdydamos sutartį šalys susitaria atsisakyti nebūtinų kelionių ir fizinių susitikimų, t. y. bendrauti ir vykdyti susitikimus šios Sutarties vykdymo klausimais nuotoliniu būdu ir (ar) elektroninėmis priemonėmis.
86. Jei pasikeičia šalies adresas ir (ar) kiti Sutartyje nurodyti duomenys, tokia šalis turi informuoti kitą šalį pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

XVII. SUTARTIES PRIEDAI

87. Konkursinis pasiūlymas.
88. Bebraviečių ardymo valstybei nuosavybės teise priklausančiuose magistraliniuose grioviuose darbų pirkimo techninė užduotis.

